CELEX: 32004L0106
Language: mt
Date: 2004-11-16 00:00:00
Title: Direttiva tal-Kunsill 2004/106/KE tas- 16 ta' Novembru 2004 li temenda d-Direttivi 77/799/KEE dwar l-assistenza reċiproka mill-awtoritajiet kompetenti ta' l-Istati Membri fil-qasam tat-tassazzjoni diretta, ċerti dazji tas-sisa u t-tassazzjoni ta' premiums ta' l-assikurazzjoni u 92/12/KEE dwar l-arranġamenti ġenerali għal prodotti soġġetti għal dazji tas-sisa u dwar iż-żamma, il-moviment u l-monitoraġġ ta' tali prodotti

266               MT               Il-Ġurnal Uffiċjali ta’ l-Unjoni Ewropea                  11.12.2008

32004L0106

L 359/30                        IL-ĠURNAL UFFIĊJALI TA’ L-UNJONI EWROPEA                       4.12.2004

                             DIRETTIVA TAL-KUNSILL 2004/106/KE
                                      tas-16 ta’ Novembru 2004
    li temenda d-Direttivi 77/799/KEE dwar l-assistenza reċiproka mill-awtoritajiet kompetenti
     ta’ l-Istati Membri fil-qasam tat-tassazzjoni diretta, ċerti dazji tas-sisa u t-tassazzjoni ta’
      premiums ta’ l-assikurazzjoni u 92/12/KEE dwar l-arranġamenti ġenerali għal prodotti
     soġġetti għal dazji tas-sisa u dwar iż-żamma, il-moviment u l-monitoraġġ ta’ tali prodotti

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 93
tiegħu,

Wara li kkunsidra l-proposta mill-Kummissjoni,

Wara li kkunsidra l-Opinjoni tal-Parlament Ewropew1,

Wara li kkunsidraw l-opinjoni tal-Kumitat Ekonomiku u Soċjali Ewropew2,

1
        Opinjoni mogħtija fl-1 ta’ April 2004 (għadha mhux ippubblikata fil-Ġurnal Uffiċjali).
2
        Opinjoni mogħtija fil-31 ta’ Marzu 2004 (għadha mhux ippubblikata fil-Ġurnal Uffiċjali).
 ---pagebreak--- 11.12.2008          MT                  Il-Ġurnal Uffiċjali ta’ l-Unjoni Ewropea                            267

Billi:

(1)      Hija meħtieġa kooperazzjoni aktar mill-qrib ibbażata fuq prinċipji komuni bejn l-awtoritajiet
         fiskali tal-Komunità u bejn dawn ta' l-aħħar u l-Kummissjoni biex tiġi miġġielda effikaċament
         il-frodi tad-dazju tas-sisa.

(2)      Ir-Regolament (KE) Nru 2073/2004 tal-Parlament Ewropew u tal-Kunsill tas-16 ta’
         Novembru 2004 dwar kooperazzjoni amministrattiva fil-qasam tad-dazji tas-sisa1 jinkorpora
         d-dispożizzjonijiet kollha mfassla għall-iffaċilitar tal-kooperazzjoni amministrattiva fil-qasam
         tad-dazji tas-sisa li jinsabu fid-Direttivi 77/799/KEE 2 u 92/12/KEE 3 bl-eċċezzjoni ta' l-
         assistenza reċiproka prevista bid-Direttiva tal-Kunsill 76/308/KEE tal-15 ta' Marzu 1976 dwar
         assistenza reċiproka għall-irkupru ta' talbiet relatati ma' ċerti imposti, dazji, taxxi u miżuri
         oħra 4.

(3)      Id-Direttiva tal-Kunsill 2004/56/KE tal-21 ta' April 2004 li temenda d-Direttiva 77/799/KEE5
         titlob li l-Istati Membri jġibu fis-seħħ il-liġijiet, regolamenti u dispożizzjonijiet
         amministrattivi meħtieġa biex ikunu konformi magħha qabel l-1 ta' Jannar 2005. Dawn id-
         dispożizzjonijiet japplikaw fil-qasam tat-tassazzjoni diretta, ċerti dazji tas-sisa u t-tassazzjoni
         ta’ premiums ta’ l-assikurazzjoni. Ladarba d-Direttiva 77/799/KEE mhix ser tapplika għad-
         dazji tas-sisa, skond din id-Dirtettiva, mill-1 ta' Lulju 2005, mhuwiex xieraq li Stati Membri
         jiġu mitluba jadottaw dispożizzjonijiet li huma previsti li fi żmien qasir ser jieqfu milli
         japplikaw. Għalhekk, huwa meħtieġ li l-Istati Membri jiġu permessi li ma jadottawx id-
         dispożizzjonijiet meħtieġa għall-konformità mad-Direttiva 2004/56/KE li jirrigwardaw id-
         dazji tas-sisa, mingħajr preġudizzju għall-obbligu li jiġu adottati tali dispożizzjonijiet fir-
         rigward ta' taxxi oħra li għalihom tapplika d-Direttiva 77/799/KE.

(4)       Id-Direttivi 77/799/KEE u 92/12/KEE għandhom għalhekk jiġu emendati kif meħtieġ,

1
         Ara paġna 1 ta’ dan il-Ġurnal Uffiċjali.
2
         ĠU L 336, 27.12.1977, p. 15. Direttiva kif emendata l-aħħar bid-Direttiva 2004/56/KE (ĠU L
         127, 29.4.2004, p. 70).
3
         ĠU L 76, 23.3.1992, p. 1. Direttiva kif l-aħħar emendata bir-Regolament (KE) Nru 807/2003
         (ĠU L 122, 16.5.2003, p. 36).
4
         ĠU L 73, 19.3.1976, p. 18. Direttiva kif emendata l-aħħar bl-Att ta’ Adeżjoni ta' l-2003.
5
         ĠU L 127, 29.4.2004, p. 70.
 ---pagebreak--- 268                MT                 Il-Ġurnal Uffiċjali ta’ l-Unjoni Ewropea                 11.12.2008

ADOTTA DIN ID-DIRETTIVA:

                                                    Artikolu 1

Id-Direttiva 77/799/KEE hija b'dan emendata kif ġej:

1)        it-titolu għandu jinbidel b'dan li ġej:

      "Direttiva tal-Kunsill 77/799/KEE tad-19 ta' Diċembru 1977 dwar assistenza reċiproka mill-
      awtoritajiet kompetenti ta' l-Istati Membri fil-qasam tat-tassazzjoni diretta u t-taxxi fuq
      premiums ta' l-assigurazzjoni";

2)        il-paragrafu 1 ta' l-Artikolu 1 għandu jiġi sostitwit b'dan li ġej:

      "1. Skond id-dispożizzjonijiet ta' din id-Direttiva, l-awtoritajiet kompetenti ta' l-Istati Membri
      għandhom jiskambjaw kwalunkwe informazzjoni li tista' tippermettilhom li jwettqu
      valutazzjoni korretta tat-taxxi fuq id-dħul u fuq il-kapital, u kwalunkwe informazzjoni dwar l-
      istabbiliment ta' taxxi fuq premiums ta' assikurazzjoni msemmija fis-sitt inċinż ta' l-Artikolu 3
      tad-Direttiva tal-Kunsill 76/308/KEE tal-15 ta' Marzu 1976 dwar assistenza reċiproka għall-
      irkupru ta' talbiet relatati ma' ċerti imposti, dazji, taxxi u miżuri oħra *.

      *
          ĠU L 73, 19.3.1976, p. 18. Direttiva kif emendata l-aħħar bl-Att ta' Adeżjoni ta' l- 2003.".
 ---pagebreak--- 11.12.2008      MT               Il-Ġurnal Uffiċjali ta’ l-Unjoni Ewropea                        269

                                              Artikolu 2

1. Id-Direttiva 92/12/KEE hija b'dan emendata kif ġej:

1)     L-Artikolu 15a għandu jitħassar;

2)     l-Artikolu 15b għandu jitħassar;

3)     L-Artikolu 19(6) għandu jitħassar.

                                              Artikolu 3

Ir-Referenzi għad-Direttiva 77/799/KEE fir-rigward tad-dazji tas-sisa għandhom jitqiesu li qed isiru
għar-Regolament (KE) No 2073/2004.

Ir-Referenzi għad-Direttiva 92/12/KEE fir-rigward tal-kooperazzjoni amministrattiva fil-qasam tad-
dazji tas-sisa għandhom jitqiesu li qed isiru għar-Regolament (KE) No 2073/2004.
 ---pagebreak--- 270              MT               Il-Ġurnal Uffiċjali ta’ l-Unjoni Ewropea                 11.12.2008

                                               Artikolu 4

1. L-Istati Membri għandhom iġibu fis-seħħ il-liġijiet, regolamenti u dispożizzjonijiet
amministrattivi meħtieġa biex ikunu konformi ma’ din id-Direttiva qabel it-30 ta' Ġunju 2005.
Huma għandhom jinfurmaw lill-Kummissjoni b'dan minnufih.

Huma għandhom japplikaw dawn id-dispożizzjonijiet mill-1 ta’ Lulju 2005.

Meta l-Istati Membri jadottaw dawn il-miżuri, huma għandhom ikollhom referenza għal din id-
Direttiva jew tali riferenza għandha takkumpanjahom meta jkunu ppubblikati uffiċjalment. Il-
metodi ta’ kif issir din ir-referenza għandhom jiġu stabbiliti mill-Istati Membri.

2. L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi
nazzjonali li huma jadottaw fil-qasam kopert minn din id-Direttiva.

3. B'deroga mill-Artikolu 2 tad-Direttiva 2004/56/KE, l-Istati Membri m'humiex obbligati li
jadottaw u japplikaw id-dispożizzjonijiet meħtieġa għall-konformità mad-Direttiva 2004/56/KE fir-
rigward ta' dazji tas-sisa.

                                               Artikolu 5

Din id-Direttiva għandha tidħol fis-seħħ fl-għoxrin jum wara li tkun ġiet ippubblikata f’Il-Ġurnal
Uffiċjali ta' l-Unjoni Ewropea.
 ---pagebreak--- 11.12.2008      MT                 Il-Ġurnal Uffiċjali ta’ l-Unjoni Ewropea       271

                                                Artikolu 6

Din id-Direttiva hija ndirizzata lill-Istati Membri.

Magħmul fi Brussell, 16 ta’ Novembru 2004.
                                                                  Ghall-Kunsill
                                                                  Il-President
                                                                   G. ZALM